Георги Веселинов
Самохвалко

chitanka.info

Снежен човек е

спрял на вратата

и се заканва

важно с метлата.

Шаро го лае,

но отдалече,

сякаш го пита:

— Кой си, човече?

А той метлата

стиска ли стиска

и да продума

дума не иска…

Но топъл вятър

ето подухна —

снегът стопи се,

човекът рухна.

Шаро тогава

взе да се хвали:

— Аз го прогоних!

Петльо, разбра ли?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.